ผู้ว่าฯ กทม. ติดตามการเปิดใช้ทางยกระดับรามคำแหง เน้นย้ำมาตรการทวงคืนพื้นผิวจราจร
นายชัชชาติ สิทธิพันธุ์ ผู้ว่าราชการกรุงเทพมหานคร กล่าวว่า วันนี้เป็นการลงพื้นที่สำรวจการจราจรบนถนนรามคำแหง ที่มีการก่อสร้างรถไฟฟ้าสายสีส้มและทางยกระดับรามคำแหงที่ปิดปรับปรุงมาเป็นเวลากว่า 4 ปีครึ่งและเมื่อเวลา 05.30 น. ที่ผ่านมาได้มีการเปิดใช้งานทางยกระดับดังกล่าวแล้ว โดยประชาชนสามารถเดินทางจากบริเวณแยกลำสาลี เพื่อไปลงบริเวณพระราม 9 ได้ จากนั้นผู้ว่าฯ กทม. ไปตรวจสภาพการจราจรบริเวณซอยรามคำแห่ง 40 และบริเวณแยกลำสาลีที่ผู้รับเหมาแจ้งว่าจะปรับคืนพื้นผิวจราจรให้ภายในวันที่ 25 มิถุนายนนี้ ซึ่งจากการลงพื้นที่พบว่าสิ่งที่ต้องเร่งรัดดำเนินการ 3-4 เรื่อง ขณะที่ พลตำรวจตรี จิรสันต์ แก้วแสงเอก รองผู้บัญชาการตำรวจนครบาล กล่าวว่า ทางตำรวจได้มีการประสานงานกับหน่วยงานที่เกี่ยวข้องเพื่ออำนวยความสะดวกให้กับประชาชนอยู่แล้วผู้ว่าราชการกรุงเทพมหานคร กล่าวเพิ่มเติมว่า กทม ในฐานะเจ้าของพื้นที่ต้องกวดขันในการขอคืนพื้นที่ให้กับประชาชน พร้อมยืนยันว่าทุกจุดที่มาตรวจในวันนี้จะไม่มีการขยายเวลาการก่อสร้าง